ด่วน 1 บาท แลกได้ 4 เยนแล้ว ญี่ปุ่นเงินอ่อนสุด ในรอบ 24 ปี
ด่วน 1 บาท แลกได้ 4 เยนแล้ว ญี่ปุ่นเงินอ่อนสุด ในรอบ 24 ปี 
7 ก.ย. 2565

ด่วน 1 บาท แลกได้ 4 เยนแล้ว ญี่ปุ่นเงินอ่อนสุด ในรอบ 24 ปี
โดยสาเหตุสำคัญที่เงินเยนอ่อนปวกเปียกขนาดนี้ ก็เพราะว่าธนาคารญี่ปุ่น
กำลังดำเนินนโยบายทางการเงินสวนทางกับประเทศอื่น ๆ
ในขณะที่หลายประเทศทั่วโลก โดยเฉพาะสหรัฐอเมริกากำลังขึ้นดอกเบี้ย
ญี่ปุ่นกลับเลือกที่จะคงดอกเบี้ยในระดับต่ำต่อไป เพื่อต้องการกระตุ้นเศรษฐกิจ
หลังจากเผชิญภาวะเงินฝืดมานานหลายปี
นั่นจึงทำให้ค่าเงินญี่ปุ่นอ่อนลงเรื่อย ๆ
ซึ่งผลกระทบสำหรับเรื่องนี้ก็มีทั้ง 2 มุม
มุมที่ญี่ปุ่นได้ประโยชน์ก็คือ บริษัทญี่ปุ่นที่ทำธุรกิจอยู่ทั่วโลกจะได้กำไรเพิ่มขึ้น เมื่อโอนเงินกลับประเทศญี่ปุ่น เพราะเสมือนว่าเขาขายสินค้ากับทั่วโลกในราคาเดิม แต่ได้เงินเยนที่มากขึ้น
ส่วนอีกเรื่องก็คือ การอ่อนค่าของสกุลเงิน จะดึงดูดให้นักท่องเที่ยวไปเที่ยวญี่ปุ่นมากขึ้น เพราะราคาสินค้าและบริการของญี่ปุ่นจะถูกลงในสายตาต่างชาติ
ในทางกลับกัน ค่าเงินเยนที่อ่อนตัวลง จะทำให้ต้นทุนการนำเข้า ไม่ว่าจะเป็นภาคอุตสาหกรรม พลังงาน และอาหารแพงขึ้น ซึ่งจะส่งผลต่อภาคธุรกิจและชาวญี่ปุ่นโดยตรง ซึ่งก็อาจทำให้เกิดเงินเฟ้อตามมาได้เช่นกัน
โดยเดือนกรกฎาคมที่ผ่านมา อัตราเงินเฟ้อญี่ปุ่นอยู่ที่ 2.6% ซึ่งอยู่ในระดับที่ไม่สูงมากเหมือนประเทศอื่น และนี่จึงอาจเป็นสาเหตุที่ทำให้ธนาคารกลางญี่ปุ่น ยังเลือกที่จะคงอัตราดอกเบี้ยต่ำไว้ต่อไป อย่างน้อยก็จนกว่าเงินเฟ้อจะสูงขึ้น
ปัจจุบัน เยนอ่อนค่าต่อดอลลาร์สหรัฐ มากที่สุดในรอบ 24 ปี
ซื้อขายกันที่ 144 เยน แลกกับ 1 ดอลลาร์สหรัฐ
ในขณะที่หากเทียบกับบาทไทย
ล่าสุด ซื้อขายกันที่ 25.3 บาท ต่อ 100 เยน
หรือพูดง่าย ๆ ว่า เราสามารถนำเงิน 1 บาท ไปแลกได้มากถึง 4 เยน
จากที่เมื่อก่อนทุกคนที่จำได้ จะแลกได้เพียง 3 เยนเท่านั้น..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud -